
 Hva så TheLove  

  

Okay. Skide sød pige på semestret under mit, sker meget sjældent, at der er en, der tikker så mange bokse. Fregner, flot hår, sødt smil. Og fucked up på den gode måde.   

  

Ser hende kun kort på skolen omringet af veninder og til fredagsbar, hvor jeg har for vane at drikke mig meget fuld meget hurtigt og sige og skrive ting, jeg ikke burde. Ansøgte hende på face i en brandert efter fredagsbar, skrev ting - var generelt akavet. Dårlig start.   

  

Hvordan hulen får jeg snakket med hende i en tilstand, hvor min ånde ikke er brandfarlig, uden det virker akavet?   

  

På forhånd tjak 
Hun er skøn, jeg er fuld
========================



 Hej Visak,  
Det er selvfølgelig ærgerligt at starte ud med at skrive akavede beskeder, men måske synes pigen ikke, at det er lige så akavet, som du synes. Du kan sikkert godt rette op på det.   
  
Jeg synes egentlig bare, du skal tage mod til dig og prøve at tale med hende.  Smil og sig hej til hende, når du ser hende på skolen og forsøg at komme i snak med hende - måske på et tidspunkt hvor hun ikke er omringet af veninder. Det kan godt være en smule akavet og mærkeligt i starten, men de fleste piger vil bare blive glade, når en dreng viser interesse for dem.   
  
Hvis pigen tit er i strandbaren er det jo også et oplagt tidspunkt at tale med hende. Forsøg at holde lidt igen med alkoholen, så du undgår en akavet situation igen, og kast dig så ud i det.  
Jeg krydser mine fingre for dig.  
  
De bedste hilsner herfra  
/Michala  